Kultura Maribor

Standuperska klasika
2026-06-30 21:00 (Europe/Paris) | Maribor center / Vetrinjski dvor
Ko se na istem odru srečajo imena, ki so v preteklem desetletju nasmejala številna občinstva, veš, da ne gre za eksperiment. Gre za preverjeno robo. Za klasiko. Za šale, ki prestanejo test časa.
Stand-upovska klasika prinaša večer brez filtrov, brez olepševanja – samo najboljše na edinstvenem odru StandupLenta!
Žerjal – direkten, oster in vedno korak pred publiko.
Škrlep – inteligenten absurd z nalezljivim tempom in šarmom.
Novak – energija, improvizacija in šale, ki pridejo takrat, ko jih najmanj pričakuješ.
To je ekipa, ki ve, za kaj se gre
Vstopnice: 15 € sedišče (do 24. 6.) / 20 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

DokuDoc Iran
2026-06-30 21:00 - 23:00 | dokudoc-2026-iran-jpg
Dokudoc na Lentu v 15. letu predstavlja izbor iranskih dokumentarcev, ki skozi različne zgodbe odpirajo pogled v življenje, identiteto in družbene napetosti v Iranu – med tišino, uporom in vsakdanom.
Mednarodni festival dokumentarnega filma Dokudoc v svojem petnajstem letu z iranskim programom dokumentarnih filmov na Lentu vzpostavlja most med tišino internetnega mrka in glasovi iranskega prebivalstva, ki se sooča z notranjim bojem za osvoboditev.
Brezsenčni: V tranzitu
Režija: Azin Feizabadi
Država: Nemčija, Francija, Iran
Leto: 2023
Dolžina: 25 minut
Filmska zvrst: dokumentarni
Scenarij: Azin Feizabadi
Fotografija: M. Francisca Sáez Agurto, Azin Feizabadi
Montaža: Azin Feizabadi, Anika Grützmacher
Zvok: Florian von Keyserlingk, Jochen Jezussek
Producenta: Asfun Moshiry, Hamidreza Pejman
Zmes igranega in dokumentarnega filma o potniku iz Irana, čigar senca se želi ob prihodu v Nemčijo osamosvojiti.
Votlo
Režija: Mohamadreza Farzad
Država: Nemčija, Francija, Iran
Leto: 2023
Dolžina: 15 minut
Filmska zvrst: dokumentarni
Scenarij: Mohamadreza Farzad
Fotografija: Sam Soleimani
Montaža: Amir Adibparvar
Zvok: Hassan Shabankareh
Producenta: Asfun Moshiry, Hamidreza Pejman
Potovanje, polno asociacij in introspekcije. Skozi trogloditsko vas Meymand do skrivnega policijskega zapora, ki je spremenjen v muzej; pravokotne hišice za golobe do Ekbatan, visokega rezidenčnega kompleksa, in z zaključkom poti na največjem iranskem pokopališču, teheranskem Behesht-e Zahra.
Gostota praznine
Režija: Shirin Barghnavard
Država: Nemčija, Francija, Iran
Leto: 2023
Dolžina: 19 minut
Filmska zvrst: dokumentarni
Scenarij: Farhad Babei
Fotografija: Mohammad Reza Jahanpanah
Montaža: Shirin Barghnavard
Glasba: Wingel Mendoza
Zvok: Amin Behroozzadeh
Producenta: Asfun Moshiry, Hamidreza Pejman
Analiza prostora v Teheranu, kot ga vidijo ranljive prebivalke mesta.
Mogočne so oči pokojnega očeta
Režija: Afsaneh Salari
Država: Nemčija, Francija, Iran
Leto: 2023
Dolžina: 31 minut
Filmska zvrst: dokumentarni
Scenarij: Afsaneh Salari
Fotografija: Mohamad Hadadi
Montaža: Afsaneh Salari
Zvok: Ensieh Maleki
Producenta: Asfun Moshiry, Hamidreza Pejman
Nastopajoči: Patrick Navaï, Yvan Navaï, Sylvie Forestier
Na prvi pogled v življenju Patricka (slikarja in pesnika), njegove žene Sylvie in sina Yvana nič ne manjka. Njihovi dnevi so polni čarobnih ur slikanja, glasbe in branja poezije. Vendar pa v Patrickovem življenju odmeva neizpolnjena želja po pripadanju.
Nadia v iranski šoli
Režija: Nadia Azhdari, Maja Malus Azhdari
Država: Slovenija, Iran
Leto: 2020
Filmska zvrst: dokumentarni
Dolžina: 11 minut
Filmska zvrst: dokumentarni
Scenarij: Maja Malus Azhdari
Direktorica fotografije: Maja Malus Azhdari
Avtorja glasbe: Beno Soršak, Behrang Azhdari
Montaža: Maja Malus Azhdari, Rožana Švara
Oblikovalec zvoka: Enej Mavsar
Nadia je pol Slovenka, pol Iranka. Za eno leto gre z družino v Iran, kjer obiskuje prvi razred krajevne iranske šole. Dokumentarni portret sedemletne deklice nam približa iranski vsakdan ter pokaže sprejemanje druge kulture in načina življenja.

Povezava do originalnega članka

Theo Croker: Dream Manifest
2026-06-30 22:00 - 2026-07-01 00:00 | Maribor center / Minoriti – Avditorij LGM
Leto 2026 je zaznamovano s stoto obletnico rojstva Milesa Davisa. Medtem ko se številni festivali prekopicujejo v najrazličnejših poskusih poklona, »hommage« in »tribute« koncertov, posvečenih eni najbolj vplivnih osebnosti v zgodovini jazza, smo se na Jazz Lentu odločili drugače: prinašamo vam svež in izviren izdelek sodobnega trobentača, ki na najboljši možni način nadaljuje Milesovo izročilo, kot bi to najbrž počel sam, če bi bil še živ!
Theo Croker je nominiranec za nagrado grammy, ki z inovativnim mešanjem glasbenih slogov na novo redefinira sodobni jazz. Njegov nov album Dream Manifest, ki ga bo premierno predstavil v Sloveniji, združuje jazz, dance, neo-soul, R&B in eksperimentalno hiphop fuzijo. Je kompleksno zvočno popotovanje na meji med spoštovanjem tradicije in drzne inovacije.
Za trobento ga je navdušil njegov dedek, legendarni trobentač Doc Cheatham, izpopolnil pa se je na konservatoriju Oberlin pod vodstvom Donalda Byrda in Garya Bartza. Leta 2014 je Croker objavil debitantski album AfroPhysicist, ki ga je producirala pevka Dee Dee Bridgewater, leta 2019 pa si je z albumom Star People Nation prislužil nominacijo za nagrado grammy za najboljši sodobni instrumentalni album.
Njegov slog je odločno sodoben, z vpogledom v svet hiphopa, saj je sodeloval z glasbeniki, kot so J. Cole, Jill Scott, Wyclef Jean, Ari Lennox in Common. In medtem ko njegovi studijski albumi zvenijo hiperambiciozno producirani, so njegovi nastopi v živo vrelec sodobnega afrofuturizma, odigranega v akustični skupini. »From post-bop to hip-hop,« kot pravi sam. Glasba za novo generacijo jazzovskih poslušalcev, zvok tretjega tisočletja – najmanj toliko revolucionarna, kot je delo njegovega vzornika Milesa Davisa.
Vstopnice: 20 € sedišče (do 24. 6.) / 25 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Zoran Schmitz trio
2026-06-30 23:00 - 23:59 | Maribor center / Vetrinjski dvor
Zoran Schmitz trio z virtuoznim gypsy jazzom, jazz klasikami ter temperamentnimi ciganskimi in slovanskimi ritmi ustvarja nepozabno koncertno doživetje.
Pod vodstvom Zorana Schmitza deluje Zoran Schmitz trio – gypsy jazz trio s sedežem v Gradcu. Izvajajo skladbe v slogu gypsy jazza, pesmi iz The Great American Songbooka ter cigansko in slovansko ljudsko glasbo.
Začeli so kot ulični glasbeniki, na ulici pa izpopolnjevali svoj izraz in repertoar. Kmalu pa je postalo jasno, da energija in povezanost v zasedbi presegata okvir uličnega muziciranja. Postopoma so se začeli uveljavljati na graški jazzovski sceni z nastopi v lokalnih klubih (Miles Jazz Bar, Tube’s, Bar8020 …), hkrati pa so gradili tudi svoje načrte za prihodnost.
Januarja 2024 je izšel njihov prvenec Following Django. Na albumu so se poklonili tradiciji gypsy jazza ter z izborom najbolj znanih skladb iz tega repertoarja predstavili svojo vizijo te glasbe in postavili kakovosten temelj za nadaljnjo pot. Trenutno pripravljajo svoj drugi album, ki bo v celoti avtorski.
Z veliko strasti, predanosti in ljubeznijo do glasbe stopajo naprej, novim priložnostim in glasbenim dogodivščinam naproti, ter s svojo glasbo prinašajo veselje in čarobnost občinstvu, kjerkoli nastopijo.

Povezava do originalnega članka

Poletni inkubator
2026-07-01 09:00 - 2026-09-03 10:00 | Kulturni inkubator
POLETJE Z MKC MARIBOR
POLETNI INKUBATOR
od 1. julija do 3. septembra 2026
Kulturni inkubator bomo čez poletje napolnili z raznolikimi vsebinami, aktivnostmi in dogodki, ki so namenjene predvsem mladim med 15. in 29. letom starosti. Aktivnosti so brezplačne.
Poletje je že skoraj prišlo v naše mesto, to pa bo prineslo sveže in pestro dogajanje na MKC Maribor. Za vas smo pripravili številne dogodke in aktivnosti, s katerimi si boste napolnili energijo, kvalitetno preživljali svoj prosti čas, se naučili kaj novega, se zabavali, spoznavali nove ljudi in se preprosto imeli fajn. Čakajo vas kreativne delavnice, literarne in pesniške delavnice, brunchi, barvanje 3d figuric, študijske urice, mladinski večeri, knjižni klub, stripfest, hangouti in še več.
Vsi dogodki so primarno namenjeni mladim, starim med 15 in 29 leti, sprejmemo pa vsakogar. Ciljna skupina je zapisana pri vsakem dogodku posebej. Poletni program traja do 3. septembra 2026. Poglej si razpored programa spodaj in se pridruži.
Prideš mimo?

PROGRAM
ŠTUDIJSKE URICE
Poletni semester: vsak torek (7. julij) & jsenski semester: vsak četrtek (13., 20., 27. avgust in 3. september) | vsakič 10:00-14:00 | Kulturni inkubator (središče)
Si študent_ka, te čakajo izpiti in nimaš ustreznega prostora za učenje in pripravo nanje? Pridi v Kulturni inkubator, kjer imamo študijske urice namenjene prav tebi. V umirjenem prostoru so na voljo računalniki, internet, udobni sedeži za učenje ter čajna kuhinja, kjer si lahko pripraviš okusno kavo. Prijave niso potrebne.
Ciljna skupina: študenti.
POLETNA JOGA
Ponedeljki: (20., 27. julij & 3., 10., 17., 24. in 31. avgust) | 10:00-11:00 | Kulturni inkubator (središče)
Začni poletne dneve z nežno vadbo, kjer bomo raztezali, krepili in sprostili celotno telo z jogo. Ponedeljkovi dopoldnevi so namenjeni druženju skozi asane. Vadba je primerna za popolne začetnike. Obvezne so prijave zaradi omejitve števila vadečih.
Ciljna skupina: mladi med 15. in 29. leti.
V KATEREM JEZIKU PA SE TI SMEJEŠ? – TEČAJ SLOVENŠČINE ZA MLADE
Ponedeljek–petek (1., 2., 3., 6., 7., 8., 9. in 10. julij) | 10.00–14.00 | Kulturni inkubator (studio)
Pridružite se brezplačnemu tečaju slovenščine za mlade (tujce, priseljence, tuje študente in pripadnike manjšin) ter mladim govorcem in govorkam slovenščine kot drugega oziroma tujega jezika. Tečaj je izobraževalne in kulturne narave, nanj pa se je treba prijaviti na petra.kolmancic@mkc.si. Skozi načrtovane aktivnosti boste izboljšali svoje jezikovne zmožnosti. Ciljna skupina: mladi do 29. leta starosti, tujci, priseljenci, tuji študentje in pripadniki manjšin.
KREATIVNO USTVARJANJE – SPROŠČANJE OB FRAKTALNI RISBI IN BARVANJU MANDAL
Sreda (1. in 22. julij – fraktalna risba) & sreda (5. avgust – barvanje mandal) | 10.00–11.30 | Kulturni inkubator (središče)
Ste vedeli, da se lahko sproščamo s pomočjo umetnosti? Skozi poletje se bomo sproščali in družili ob likovnem izražanju. Kreativno bomo ustvarjali fraktalno risbo in barvali mandale. Si vedel_a, da igrajo barve in njihove količine pomembno vlogo pri ustvarjanju? Pridi se prepričat in ustvari čudovite kreacije.
Ciljna skupina: mladi od 15 do 29 let.
BRUNCH & RITEM: SOBOTNI BRUNCHI
Sobota (4. julij in 22. avgust) | 11.00–13.00 | Kulturni inkubator (središče)
Tudi poleti se v Kulturnem inkubatorju družimo na brunchih. Vsakič nas preseneti druga tema in kulinarika. Pridite, pripeljite svoje prijatelje in uživajte.
Ciljna skupina: mladi do 29 let.
STRIPFEST
Sobota (4. julij in 1. avgust) | 10.00–13.00 | Kulturni inkubator (središče)
Ljubitelji stripov, pozor! Dve poletni soboti bosta obarvani stripovsko. Društvo Stripoholik pripravlja stripovski sejem, kjer si lahko izberete svojega. Pridite in podprite stripovsko kulturo v Mariboru. Ciljna skupina: mladi do 29 let.
KREATIVARNA IN PROJECTION MAPPING
Nedelja (5., 12., 19. in 26. julij; 2., 9., 16., 23. in 30. avgust – Kreativarna) & ponedeljek–petek (20.–24. julij – Projection Mapping) | 16.00–19.00 | Kulturni inkubator (središče)
Kreativarna – kreativna tovarna je odprt in ustvarjalen prostor za ideje. Kreativarna ponuja raznolika ustvarjalna srečanja, izkušnje, delavnice in druženja, pa tudi intermedijski festival KreativFest. Poletne delavnice bodo polne kreativnosti, ustvarjalnosti in mlade domišljije. Odprte so za vse, tako za popolne začetnike kot tudi za že izkušene na področju analognih in digitalnih pristopov k oblikovanju. Za vse, ki si želijo preizkusiti nekaj novega ali nadgraditi svoje znanje. Na delavnice sprejemamo prijave na lina.valant.sicanovic@mkc.si.
Ciljna skupina: mladi do 29 let.
Knjižni klub – Bookworm SocietY
Sreda (29. julij in 26. avgust) | 18.00–20.00 | Kulturni inkubator (središče)
Knjižni klub je namenjen knjižnim moljem, ki bi se po prebrani knjigi želeli v prijetnem okolju o zgodbi tudi pogovarjati.
Ciljna skupina: mladi do 29 let.
NEVRODIVERGENTNA DRUŽENJA
Torek (14. julij in 11. avgust) | 16.00–19.00 | Kulturni inkubator (središče)
Nevrodivergentna druženja potekajo v slovenskem in angleškem jeziku, s seboj pa lahko prinesete svoje »fidget toys«, hobije ali slušalke. Predstavljajo varen prostor za druženje, hkrati pa je za tiste, ki želijo, pripravljena tudi aktivnost. Vas je prepričalo, da nas obiščete?
Ciljna skupina: mladi do 29 let.
MI BARVAMO [3D FIGURICE] + namizne igre
Četrtek (16. julij; 6. in 20. avgust) | 18.00–22.10 | Kulturni inkubator (središče)
Vabljeni na barvanje 3D-tiskanih mini figuric, igranje namiznih iger, pogovor o 3D-tisku in ustvarjanje s 3D-pisali. Pridi na delavnico, si izberi eno izmed 3D-tiskanih mini figuric in jo pobarvaj. Vse svoje kreacije lahko tudi vzamete domov. Na voljo so tudi namizne igre ter 3D-pisala. Prijave niso potrebne.
Ciljna skupina: mladi do 29 let.
MLADINSKI DRUŽABNI VEČERI
Četrtek (16. julij in 20. avgust) | 19.00–21.00 | Kulturni inkubator (studio)
Mladinski večeri vsak tretji četrtek v mesecu ponujajo novo priložnost za druženje in preizkušanje novih aktivnosti. V varnem prostoru in prijetnem vzdušju se lahko družite, navežete nove stike, zaigrate namizne igre, sodelujete v vodenih aktivnostih, delite svoje ideje in spoznate MKC Maribor. Pridite, povabite prijatelje in uživajte v poletnih druženjih.
Ciljna skupina: mladi do 29 let.
JAZZ ‘MA MLADE
Petek (28. avgust) | 20.00–22.00 | Kulturni inkubator (studio)
Programski cikel koncertov Jazz ‘ma mlade, ki poteka v sklopu programa MKC Glasba, se nadaljuje tudi v poletnih mesecih. Predstavlja mlade neuveljavljene jazzovske skupine, ki lahko pridobijo dragocene koncertne in promocijske izkušnje. Pridite, povabite svoje prijatelje, podprite mlade jazzovske skupine in uživajte v poletnem večeru ob odlični glasbi.
Ciljna skupina: mladi do 29 let.
RAZSTAVE V RAZSTAVIŠČU
Torek (7. julij in 4. avgust) | 18.00 | Kulturni inkubator (razstavišče)
Čez poletje se boste lahko ohladili v Razstavišču Kulturnega inkubatorja, kjer bo od 7. julija na ogled razstava Striparne, 4. avgusta pa bo otvoritev razstave fotografinje Eve Božič. Pridi mimo.

Vse delavnice in aktivnosti so za udeležence brezplačne.
Se vidimo!

Povezava do originalnega članka

Ritem poletja
2026-07-01 10:30 - 11:30 | Maribor center / Mestni park Maribor
Ritem poletja je živahen tolkalni nastop, kjer Tina Sovič, Blaž Korez in tolkalci Plesne izbe Maribor z afriškimi ritmi napolnijo park z energijo, ki se prelije med drevesi in ujame poletni utrip.
Ritem poletja je glasbeni nastop, kjer bobni in tolkala prebudijo utrip poletnega dne z energijo afriških ritmov.
Izvajalci iz društva Plesna izba Maribor pod mentorskim vodstvom Tine Sovič in Blaža Koreza v nastop prinašajo energijo skupinskega glasbenega ustvarjanja, v katerem se prepletata ritem in moč tolkal.
Udarci bobnov se širijo med drevesi ter ustvarjajo močan, nalezljiv utrip poletnega dne. Ta se združi z naravnim ambientom parka in obiskovalce vabi, da se prepustijo ritmu.
Mentorja in pedagoga Tina Sovič in Blaž Korez nastopata skupaj s skupinami tolkalistov.

Povezava do originalnega članka

Oni
2026-07-01 10:30 - 11:30 | Maribor center / Mestne ulice in trgi
Ulični performans iz Skopja, kjer živi kipi z minimalnimi gibi skozi interakcijo z občinstvom in simboličnim “nagovorom” izražajo družbeni komentar ter oživijo šele ob vaši pozornosti.
Oni prihajajo iz Skopja, makedonske prestolnice, v kateri tudi iščejo navdih za svoje umetniške akcije, ki so njihova interpretacija krika družbe, ki je pozabila nase.
Z njimi skozi svoje zamrznjeno stanje izražajo protest za pozabljeno, okamenelo občinstvo. Oni stojijo nepremično kot kip(i) in se premaknejo le, če jih boste »nagovorili« oziroma spodbudili k temu – z denarjem.
Njihovo gostovanje na festivalu podpira Ministrstvo za kulturo in turizem Republike Severna Makedonija.

Povezava do originalnega članka

Čarodejska komedija
2026-07-01 19:00 - 20:00 | Maribor center / Trg Najstarejše trte
Umetnik združuje čarovnije, pantomimo in humor v zabaven šov, kjer z interakcijo in domiselnimi triki ustvarja situacije, ki nasmejijo in očarajo vsako občinstvo.
Življenjska in umetniška filozofija tega izkušenega čarodeja je, da je »prva dolžnost človeka biti srečen, druga pa osrečevati ljudi.«
V vsaki predstavi si zato prizadeva ustvariti situacije, v katerih se gledalci lahko smejijo sebi, njemu ali z njim. Nad čarovniškimi triki se je navdušil že kot otrok, a se je kasneje posvetil študiju pantomime in klovnade, pred leti pa je vse troje mojstrsko združil v zabavni šov, s katerim potuje po svetu ter začara in očara vsako občinstvo.
Zdaj ste na vrsti vi!
Trajanje: 45 minut

Povezava do originalnega članka

Kvartet saksofonov Akademije za glasbo v Ljubljani
2026-07-01 19:30 - 20:30 | Maribor center / Dvorana Union
Štirje mladi saksofonisti iz Akademije za glasbo v Ljubljani že kot študenti osvajajo nagrade in koncertne odre doma ter v tujini. Skupaj ustvarjajo svež, energičen zvok in dokazujejo, da je prihodnost saksofona v odličnih rokah.
Zasedbo sestavljajo izjemni mladi glasbeniki, študenti Akademije za glasbo v Ljubljani, ki s svojimi tekmovalnimi in koncertnimi uspehi že močno opozarjajo nase v širšem mednarodnem prostoru.
Sopranski saksofonist Jan Tominić (razred prof. M. Rogine) je prejemnik študentske Prešernove nagrade in zmagovalec številnih tekmovanj (TEMSIG, HDGPP, EMONA, Davorin Jenko). Med drugim je zmagal na hrvaškem izboru za Evrovizijske mlade glasbenike, kot solist pa je nastopil s simfoniki RTV Slovenija in HRT ter na Svetovnem kongresu saksofonistov.
Altovska saksofonistka Meta Neža Stražiščar, študentka magistrskega študija pri prof. M. Drevenšku, je svoje znanje kalila v Logatcu in Celju. Uspešno tekmuje na priznanih domačih in tujih tekmovanjih (TEMSIG, Emona, Andorra SaxFest) ter se uveljavlja kot izjemno aktivna komorna glasbenica doma in v tujini.
Tenorski saksofonist Tomislav Slačanac (razred prof. M. Rogine) prihaja s Hrvaške, kjer je bil večkratni državni prvak (HDGPP), najvišja mesta pa je osvajal tudi na mednarodnih tekmovanjih v Varaždinu, Splitu in Sremski Mitrovici. Svoje izkušnje redno dopolnjuje z igranjem v Big Bandu Osijek.
Baritonski saksofonist Maksim Gal (razred prof. M. Rogine) je po šolanju na Glasbeni šoli Grosuplje in Konservatoriju za glasbo in balet Ljubljana postal prejemnik zlatih priznanj na uglednih tekmovanjih, kot so TEMSIG, Emona in Woodwind & Brass, svoje znanje pa redno izpopolnjuje na mojstrskih tečajih.

Povezava do originalnega članka

Zvezdana Novaković ZveN & godalni kvartet
2026-07-01 20:30 - 22:00 | Maribor center / Sodni stolp
V novem projektu MIDNIGHT SUN / Polnočno sonce je pevka in avtorica projekta Zvezdana Novaković ZveN pripravila glasbeni odsev naravnega arktičnega fenomena, ko sonce vztrajno sije čez nočno nebo. Glasba tega projekta nas vabi, da se soočimo s svojimi notranjimi labirinti, obenem pa nam ponuja upanje, da bomo našli mir in svetlobo tudi v najbolj skritih sobanah človeške duše.
Z Zvezdaninim vokalom, godalnim kvartetom in elektroniko se v projektu Polnočno sonce rišejo krajine tople svetlobe v noči in brezčasnost dneva neskončnega svita.
Vstopnice: 12 € sedišče (do 24. 6.) / 17 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Bergant in pubeci pod radarjem
2026-07-01 21:00 - 22:00 | Maribor center / Vetrinjski dvor
StandUpLent predstavlja najboljše (še) neznane komike.
Na enem odru: kombinacija kilometrine in sveže, zanimive energije.
To ni varna izbira. To je line-up, ki te preseneti, zadane in pusti posledice (v trebušnih mišicah).
Gašper Bergant – neposredno, brez kompromisov. Če si občutljiv, ostani doma, če nisi, boš hvaležen.
Aljaž Poredoš – mlada energija z ostrimi opažanji. Pubec, ki ve več, kot bi smel.
Andrej Bakreni – surov, direkten in nevarno samozavesten. Šale, ki pridejo iz zasede.
Alen Mastnak – nepričakovani koti, odrasle misli in delivery, ki te ujame nepripravljenega.
To so pubeci pod radarjem – dokler jih ne vidiš v živo.
Pridi preverit, kdo bo naslednji, o katerem boš govoril:
»Čuj, jaz sem ga gledal, še preden je bil znan.«
Vstopnice: 15 € sedišče (do 24. 6.) / 20 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Mi2
2026-07-01 21:30 - 23:00 | Maribor center / Trg Leona Štuklja
Mi2? Mi vsi!
Bend? Ko se lahko pohvališ z vsaj ducatom malone ponarodelih uspešnic, razprodanimi Stožicami in podatkom, da te je prišlo na koncerte, ki se beležijo s štirimestnimi števili, poslušat več kot pol milijona Slovencev, ne moremo govoriti zgolj o bendu, kajne? Če se ne bi slišalo tako pretenciozno, bi zapisali inštitucija, a ker pri fantih iz Rogatca prav te ne boste našli niti za trohico, naj ta beseda ostane zgolj zaradi pomanjkanja boljše.
Dodajmo še več kot tri desetletja ustvarjalne in koncertne kilometrine ter naslove, kot so Črtica, Sladka kot med, Samo tebe te imam, Čakal sn te ko kreten, Pa si šla, Oda gudeki, Pojdi z menoj v toplice, Zbudi me za 1. maj, Moja teta Estera, Štajersko nebo in seveda Čista jeba, pa smo o Mi2 povedali vse. Vi pa boste tisti, ki boste dodali svoje zgodbe. In teh je nešteto več kot vseh zgoraj omenjenih številk, predvsem pa so tisto, kar daje vedeti, da so besedila in glasba, zapakirana v skladbe, ki jih podpisujejo fantje iz Rogatca, veliko več kot nekajminutna zabava.
So portal v druge svetove in trenutki v času, ko lahko dihaš, čutiš in živiš na polno. Koščki, ki se kot kamenčki mozaika za vselej usidrajo v svežo podlago čustvene krajine ter sestavijo v to, čemur pravimo življenje. In prav nič ni pomembno, ali jih zlagaš že od Črtice ali se v tvojem mozaiku kot prvi košček blesti Čista jeba. Tudi to je namreč bistveni del fenomena Mi2: ko si pod njihovim odrom, X-i, Milenijci, Z-ji, Alfe in druge generacijske oznake ne štejejo nič. Vsi smo generacija Mi2!
P. S. Zakaj koncert Mi2 ni le eden vrhuncev, ampak nujni del programa Festivala Lent 2026? Preberite zadnje vrstice še enkrat.
Vstopnice: 28 € stojišče (do 24. 6.) / 33 € stojišče (od 25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Adam Ben Ezra & Michael Olivera: Heavy Drops
2026-07-01 22:00 - 2026-07-02 00:00 | Maribor center / Minoriti – Avditorij LGM
Adam Ben Ezra je v zadnjem desetletju popolnoma spremenil razumevanje kontrabasa in ga približal mladi generaciji. Več kot 20 milijonov ogledov na socialnih omrežjih, skupni nastopi z zvezdniki, kot so Snarky Puppy, Pat Metheny, Victor Wooten in Richard Bona, ter prispevki v medijih, kot so BBC, CBS News, Time Magazine in The British Telegraph, so mu tlakovali pot do tega, da danes velja za fenomen generacije ter hkrati za internetno in festivalsko senzacijo. Bleščeče virtuoznosti se v njegovih nastopih ne da spregledati; njegovo izjemno spretno, skorajda »atletsko« prepletanje akustičnih in v živo nasnetih zvokov kontrabasa, ki občasno zveni tudi kot tolkalo, pa preseneti uho še tako izkušenega poslušalca.
Na Festivalu Lent se bo v Sloveniji predstavil prvič, in sicer ob izidu albuma Heavy Drops, ki ga je posnel v duu z izjemnim kubanskim bobnarjem Michaelom Olivero, ki smo ga slišali na Festivalu Lent leta 2024 (v triu s pianistom Alfredom Rodríguezom). Tudi kilometrina Michaela Olivera je impresivna: sodeloval je na več kot 60 albumih ter igral s priznanimi umetniki in producenti, kot so Quincy Jones, Chucho Valdés, Sting, Tomatito, Alfredo Rodríguez, Paquito D’Rivera, Pepe Rivero, Rick Wakeman, Yonathan Avishai, Synthesis, Chano Domínguez in mnogimi drugimi.
Zgolj bobni in kontrabas torej – drum ‘n’ bass – vendar zanesljivo tako, kot ju niste še nikdar slišali!
Vstopnice: 20 € sedišče (do 24. 6.) / 25 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Salvador Dalí: Dnevnik genija
2026-07-02 10:30 - 11:30 | Maribor center / Mestni park Maribor
Dalí, slikar, ki je poleg Picassa zaznamoval slikarstvo 20. stoletja. Njegov surrealističen slog je edinstven, s pridihom sanj, domišljije, eroticizmom, kasneje pa tudi religije. Čeprav je v javnosti rad šokiral z ekscentričnim vedenjem in izjavami, je v sebi za vedno ostal negotov in prestrašen Dalí.
»Nisem čuden. Samo to je, da nisem normalen.« (Salvador Dali)

Povezava do originalnega članka

Čarovničkin prvi čarobni urok
2026-07-02 18:30 - 19:00 | Maribor center / Vetrinjski dvor
Tudi čarovničkam kdaj spodleti! Mlada čarovnička se še uči čarobnih urokov, a ji zapletene besede povzročajo nemalo težav.
Gledališka predstava
Čarovnička je še mlada čarovnica, stara komaj dobrih 100 let, a dovolj velika, da ima svojo metlo, črnega mačkona in toliko netopirjev, da jih sploh ne more prešteti. Počasi se uči čaranja in čarobnih urokov, a ponavljanje sila zapletenih besed ji pošteno nagaja. Tako zelo, da nehote osmeši netopirčka Maksa, ki ji zaradi tega neljubega pripetljaja pošteno zagreni življenje.
Ste vedeli, da se tudi čarovničkam v zadregi lička obarvajo rdeče?
Predstava traja 30 minut.

Povezava do originalnega članka

Django Zabloda
2026-07-02 19:00 - 20:00 | Maribor center / Trg Najstarejše trte
Predstava v slogu vodvila združuje tiho magijo in interakcijo z občinstvom, kjer umetnik v duhu nemega filma ustvarja čarovnijo s kartami, kovanci in domiselnimi triki za vse generacije.
Django Zabloda – Izkušen umetnik, ki so ga navdihnili Buster Keaton in druge zvezde nemega filma, je ustvaril novo, ekstravagantno klovnovsko predstavo s tiho magijo v slogu vodvila, primerno za oder in ulico ter za gledalce vseh generacij.
V njej nenehno komunicira z občinstvom in se igra z njim, pri čemer vključuje klasično in novodobno čarovnijo s kartami, kovanci, steklenicami, lastnimi prsti (!) in še veliko več.
Trajanje: 40 minut

Povezava do originalnega članka

Amir Husak – Oko gore
2026-07-02 19:00 - 20:00 | amir-husak-oko-gore-foto-amir-husak-jpg
Projekt skozi film, zvok in performans raziskuje vpliv mejnih politik in nadzora na prostor, naravo in življenja ljudi ob meji med Bosno in Hrvaško.
V četrtek, 2. 7. 2026, ob 19.00 vabimo v OBRAT – prostor umetnosti in participacije na otvoritev razstave in performans rezidenčnega umetnika Amira Husaka (BA) z (delovnim) naslovom Oko gore (The Eye of the Mountain).
Razstava bo v OBRATU na ogled vsak delavnik med 13.00 in 18.00 do 31. 7. 2026.
Oko gore je poetični eksperimentalni filmski in performativni projekt, ki raziskuje, kako se evropske politike zapiranja meja, militarizacije in nadzora vpisujejo v krajino, ekologijo ter vsakdanje življenje ob meji med Bosno in Hrvaško na območju Plješevice.
S kontemplativnim filmskim jezikom, pričevanji migrantov, terenskimi posnetki in zvočnimi krajinami prepleta geopolitično nasilje z okoljskimi posledicami, kot je krčenje gozdov zaradi nadzora meje. Projekt poleg filma vključuje tudi razvijajoče se performativno predavanje, ki se prilagaja vsakemu lokalnemu kontekstu in povezuje osebno pripoved, kritično refleksijo, statistične podatke ter krajinsko in zvočno dokumentacijo.
V okviru rezidence SobaZaGosteMaribor (GuestRoomMaribor) bi se delo posebej navezalo na slovenski prostor, njegovo bližino bosansko-hrvaški meji ter presečišča med migracijami, schengenskim režimom, nadzorom in ekološkimi intervencijami.

Povezava do originalnega članka

Kvartet violončel Cédez
2026-07-02 19:30 - 20:30 | Maribor center / Dvorana Union
Kvartet Cédez združuje vrhunske slovenske čelistke in čeliste, ki komorno glasbo dvigujejo na najvišjo raven.
Kvartet violončel Cédez sestavljajo štirje izmed najuspešnejših slovenskih violončelistov, prejemniki najvišjih nagrad na državnih in mednarodnih tekmovanjih. Vsi so svoje znanje pridobivali na najprestižnejših evropskih glasbenih univerzah in ustanovah (Mozarteum Salzburg, Visoka šola za umetnost v Zürichu, Konservatorij Amsterdam), kjer so komorne skupine štirih violončel bistveno bolj razvite in pogoste. Tovrstno zasedbo želijo prinesti domov, da bi glasbo na najvišji izvajalski ravni približali širšemu slovenskemu občinstvu.
Katarina Kozjek je magistrirala v Ljubljani pri prof. M. Mlejniku. Kot solistka in komorna glasbenica je nagrajenka številnih festivalov in tekmovanj (TEMSIG). Bila je namestnica vodje violončel v SNG Maribor, trenutno pa je vodja sekcije violončel v HNK Ivana Zajca na Reki ter predana pedagoginja.
Zala Vidic je po študiju na Dunaju (prof. R. Latzko) magistrirala v Amsterdamu (prof. P. Wispelwey). Je prejemnica Škerjančeve nagrade in nekdanja zastopnica Slovenije na Evrovizijskih mladih glasbenikih. Delovala je v uglednem orkestru Amsterdam Sinfonietta in ustvarja v več komornih zasedbah.
Nejc Rupnik študira na prestižni univerzi Mozarteum v Salzburgu pri prof. E. Bronziju. Je dvakratni prejemnik Škerjančeve nagrade ter večkratni nagrajenec tekmovanj, tako solistično kot s Klavirskim triem Rupnik, s katerim nastopa že trinajsto leto. Igra na vrhunski instrument iz Cremone.
Izak Hudnik je magistriral na Mozarteumu in v Zürichu, izkušnje pa je nabiral tudi v slovitem amsterdamskem orkestru Concertgebouw. Je dvakratni prejemnik Prešernove nagrade in nagrajenec mednarodnih tekmovanj. Ob uspešni koncertni karieri je tudi doktorski študent filozofije na Univerzi v Ljubljani.

Povezava do originalnega članka

Nejc Pipp & Company
2026-07-02 20:00 - 21:30 | Maribor center / Trg Najstarejše trte
Nejc Pipp je glasbeni ustvarjalec mlajše generacije iz Škofje Loke, ki je svoj umetniški potencial potrdil že z dvema avtorskima albumoma. Njegov prvenec Ulysses (2020) razkriva intimno in zrelo izpoved najstnika, ki samozavestno prepleta elemente dream popa, jazza, R&B-ja in hiphopa ter jih produkcijsko oblikuje z izjemno preciznostjo. Kljub mladosti njegova glasbena govorica deluje suvereno in izbrušeno, kot bi ustvarjal že vrsto let. V njegovem zvoku lahko prepoznamo vplive globalnih ustvarjalcev, a hkrati ostaja izrazito avtorski ter intimno zaznamovan z njegovim osebnim pogledom na svet.
Na domačo glasbeno sceno je odmevneje vstopil z izdajo svojega drugega albuma Entropy (2024), ki v produkcijsem smislu še presega že tako dovršen prvenec. Pippov izraz združuje mistiko, subtilnost in romantiko, ki v prepletu lo-fi-ja in soul-popa prehajajo v omamne trip-hop odtenke z izrazito čustveno noto.
Glasbeni kritiki so bili nad albumom navdušeni in ga postavljajo ob bok izdajam sorodnih tujih izvajalcev, Pippa pa opisujejo kot surov dragulj, ki ustvarja globoko in iskreno poezijo, presenetljivo zrelo za tako mladega umetnika.
Nejc pa se lahko ponaša še z nečim: krasi ga rahlo hripav, krhek in obenem samozavesten glas, s katerim pluje skozi zvočne pokrajine, ki mu jih naslika izvrstno izbrana zasedba inštrumentov.
Besedila se izmikajo obrabljenim ljubezenskim klišejem. Govorijo o razdalji, odsotnosti, negotovosti in subtilnih trenutkih bližine, ki pogosto ostanejo neizrečeni. To je glas generacije, ki ljubezen doživlja drugače: bolj razpršeno in fragmentirano, a nič manj intenzivno.

Povezava do originalnega članka

Gugutke
2026-07-02 20:30 - 22:00 | Maribor center / Sodni stolp
Zasedba Gugutke je kvintet slovenskih glasbenikov, ki z mladostnim pristopom izvajajo folklorno glasbo dežel od Rezije pa vse do Turčije. Člani zasedbe ljudski glasbi dodajo svoj lasten pečat, vseeno pa ostajajo zvesti originalnemu viru in tradicionalnim tehnikam izvajanja raznovrstnih plesov ter pesmi. Njihovi nastopi predstavljajo povratek k naravi in ljudski glasbi, ki ji dovolijo, da se pokaže v vsej svoji preprosti lepoti.
Repertoar Gugutk sega od ljubezenskih vokalnih balad do poskočnih plesnih ritmov, kar jim omogoča, da se prilagajajo različnim odrom in publikam, od akustičnih koncertov komorne glasbe pa do večjih amplificiranih zunanjih odrov. Zasedba se je predstavila že na odrih in festivalih, kot so Bardentreffen Festival v Nürnbergu, European Bauhaus Festival v Bruslju, Kultursommer Wien v Avstriji, Crossroads Music in Łódźie Worldfest na Češkem, Pannonica Festival na Poljskem, Ascoli Piceno Festival in Mittelfest v Italiji, MENT, Druga Godba, Godi Bodi, Slovenska zemlja v pesmi in besedi … Njihovi koncerti se pogosto predvajajo na državnih radijih RTV in ARD. Zasedba je sodelovala z glasbeniki, kot so Adi Smolar, tenorist Slovenske filharmonije in Slovenskega okteta Rok Ferenčak, mešani pevski zbor Viva Brežice, simfonični orkester Cantabile, zbor Ptičjega studia, ljudski glasbenik Marino Kranjac in ameriška violončelistka Sarah Ghandour.
Leta 2025 so pod založbo Celinka izdali svoj prvi album.
Vstopnice: 12 € sedišče (do 24. 6.) / 17 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.
Popusti in druge ugodnosti se ne seštevajo.
Več o ugodnostih in nakupu vstopnic.

Povezava do originalnega članka

Angleški večer
2026-07-02 21:00 - 22:00 | Maribor center / Vetrinjski dvor
Včasih je dovolj že drugačen jezik, da dobi humor čisto novo dimenzijo. Na StandUpLentu vas čaka večer, na katerem bo oder zadihal v angleščini, pa čeprav naš gost prihaja z Dunaja.
Reginald Bärris prinaša prefinjen, igriv in inteligenten stand-up, ki subtilno opazuje svet okoli sebe. Njegov slog je eleganten, njegov timing natančen, njegov humor pa tak, ki te nežno potegne vase in nasmeji brez velikega pompa.
Angleški večer je popolna izbira za vse, ki si želite večera z mednarodnim pridihom.
Pridite po večer sproščenega smeha, lahkotne energije in dobrega občutka, ki traja še dolgo po zadnjem aplavzu.
See you there.
Vstopnice: 15 € sedišče (do 24. 6.) / 20 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Jazz Podij: Severa Gjurin & band
2026-07-02 21:00 - 22:00 | Maribor center / Jurčkov – Večerov oder
Koncert Severa Gjurin z vrhunsko spremljevalno zasedbo, kjer bo predstavila svoj novi album Pomlad z intimnimi, čutnimi in živahnejšimi skladbami, ki združujejo glasbo, poezijo in likovno umetnost.
Severa Gjurin, izjemna slovenska glasbenica in likovna umetnica, ki je bila med drugim nominirana za Slovenko leta, že več kot dve desetletji navdušuje občinstvo s svojim prepoznavnim, nežnim, a hkrati prodornim vokalom.
Skupaj z vrhunsko zasedbo glasbenikov prihaja na Festival Lent 2026. V začetku leta 2025 je premierno predstavila svoj novi album Pomlad, izdan na vinilu (LP), CD-ju in digitalnih platformah. Album prinaša deset intimnih, a hkrati živahnih skladb, prežetih s čutno liriko ter bogatimi, skrbno oblikovanimi aranžmaji.
Za album je Severa poleg glasbe in besedil ustvarila tudi ilustracije, ki se kot vizualni element prepletajo z glasbeno vsebino. Glasbeni del je soustvarila s priznanimi glasbeniki, s katerimi bo nastopila tudi na Festivalu Lent v Mariboru: Dejanom Lapanjo, Urošem Rakovcem, Danijelom Bogatajem, Žigo Golobom in Blažem Celarcem. Skupaj so posneli sedem skladb, pri čemer so osnovne posnetke ustvarili v studiu v živo, z željo ujeti pristnost trenutka ter edinstveno vibracijo vsake pesmi.
Z Galom Gjurinom, ki v zadnjih letih deluje med Slovenijo in Kanado, sta skupaj ustvarila skladbi Kamin in Sonce, ki na poseben način bogatita zvočno podobo albuma.
Pričakujete lahko baladne in tudi živahnejše pesmi, predvsem pa glasbo, ki vas bo spodbudila, da se
ustavite. »Želela sem, da dobro vibrira. Meni je všeč, zato sem nasmejana,« pravi Severa.

Povezava do originalnega članka

Kreslin, Predin, Lovšin: Večno mladi, za vedno in
2026-07-02 21:30 - 23:30 | Maribor center / Trg Leona Štuklja
»Rokerju se sicer postara koža, nikoli pa tudi njegovo srce, še manj glasba, ki jo je ustvaril.« Andrej Težak Tešky
So festivalski večeri. In so festivalski večeri, ki se zapišejo v zgodovino. Prav takšen nas čaka! Ko na Glavni oder v skupnem projektu, pripravljenem posebej za Festival Lent 2026, stopijo slovenski glasbeni velikani, se namreč ne zgodi koncert, ampak zgodba. Velika, neponovljiva, nepozabna. Antologija slovenskega rocka in Festivala Lent v enem!
Vlado Kreslin je bil zraven od začetka. Na prvem Festivalu Lent je uravnal festivalski kompas, katerega Severnica je postal skozi desetletja. Zoran Predin je s svojo lucidno ironijo, poetično melanholijo in družbeno ostrino prispeval ključne gradnike lentarskega DNK, Pero Lovšin, ata slovenskega punka, pa mu dodal neukročeno in uporniško energijo, ki ga spremlja še danes.
Trije glasovi, tri poetike, tri veličastne kariere. Trojica bo vsak zase s svojo zasedbo ter skupaj kot edinstven trio – tako kot že velikokrat na lentovskih odrih – vtisnila neizbrisen pečat festivalu in vsem, ki ga bodo ta večer obiskali. Ekskluzivni koncert z glasbenimi gosti in s sporedom, ki ne bo niz skladb, ampak galerija ponarodelih stihov, v katere so se ovile prve ljubezni celih generacij. Galerija uporniških sporočil, iz katerih je klila slovenska demokracija. In rifov, ki so zaznamovali slovensko nogometno pomlad … Glasbe, ki presega čas. Dobre glasbe. In ta je vedno mlada. In za vedno – in!
Vstopnice: 28 € sedišče (do 24. 6.) / 33 € sedišče (25. 6.), 26 € stojišče (do 24. 6.) / 31 € stojišče (25. 6.) ;
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Marc Ribot & Ceramic Dog
2026-07-02 22:00 - 2026-07-03 00:00 | Maribor center / Minoriti – Avditorij LGM
Marc Ribot je eden najbolj izvirnih, najbolj cenjenih, najbolj iskanih in – prav nič ne pretiravamo – eden najboljših kitaristov našega časa! Kdor se še spominja, kako se je leta 2012 na Lentu tresel oder ob njegovem nastopu s skupino Los Cubanos Postizos, ve, da tokratnega nastopa s skupino Ceramic Dog ne kaže zamuditi!
Že 40 let je Marc Ribot zaslužen za to, da električna kitara v ameriški glasbi zveni »umazano«, kot se za električno kitaro pač spodobi. Le kako bi zvenel Tom Waits, če mu kitare (od albuma Rain Dogs naprej) ne bi igral prav Marc Ribot? Seznam glasbenikov, ki so na svojih albumih hoteli njegov značilen slog, je tako rekoč neskončen: Elton John, Solomon Burke, Robert Plant, Keith Richards, Chuck Berry, Wilson Pickett, Lounge Lizards, Marianne Faithfull, Medeski Martin & Wood, Caetano Veloso, Norah Jones, The Black Keys, McCoy Tyner, Alison Krauss in še bi lahko naštevali. Ribot seveda redno sodeluje in ključno vpliva na zvok najrazličnejših zasedb Johna Zorna.
In vendar je kariera Marca Ribota zaznamovana s skromnostjo in zadržanostjo. Šele sedaj, ob njegovi 70. obletnici, ga je doletelo vsesplošno priznanje; slava, če želite. Silovita Elbphilharmonie v Hamburgu je leta 2024 v večdnevnem programu gostila vse njegove ključne zasedbe zadnjih 30 let, leta 2025 pa je izdal še album Map of a Blue City, ki ga predstavlja v povsem novi luči – ne le kot instrumentalista, temveč tudi kot pevca in kantavtorja sodobne protestniške poezije. Album je bil v številnih medijih uvrščen med albume leta.
Toda to, kar se dogaja v zasedbi Ceramic Dog, resnično prekaša vsa pričakovanja! Že več kot desetletje je namreč ta adrenalinska turbo skupina njegova stalnica, v kateri se vsi trije glasbeniki od prvega do zadnjega trenutka podajo v vrtinec prekipevajoče energije in strastnega zanosa s punk-rock držo ter »zažigajo« vsako sekundo svojega nastopa. Marc Ribot v najboljši možni različici – nepozabno!
Vstopnice: 20 € sedišče (do 24. 6.) / 25 € sedišče (od 25. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent vam podarimo 20% popust na celotno vrednost nakupa.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Elevators
2026-07-02 22:30 - 23:30 | Maribor center / Pri Vodnem stolpu
Elevators so zasedba vrhunskih slovenskih glasbenikov, povezanih z imeni kot so Siddharta, Magnifico, Mi2, Laibach in Elvis Jackson. Njihov zvok je preplet funka, jazza in rocka, poln groova, improvizacije in močne odrske energije.
Elevators are a lineup of top-tier Slovenian musicians connected to names such as Siddharta, Magnifico, Mi2, Laibach, and Elvis Jackson. Their sound is a fusion of funk, jazz, and rock — full of groove, improvisation, and powerful stage energy.

Povezava do originalnega članka

Dora Tomori
2026-07-02 23:00 - 23:59 | Maribor center / Vetrinjski dvor
Dora Tomori s svojo intimno indie rock poetiko, čustveno iskrenostjo in nežnimi, a prodornimi melodijami ustvarja koncertno izkušnjo, ki občinstvo popelje med nostalgijo, refleksijo in sodobno kantavtorsko senzibilnost.
Dora Tomori, prodorna kantavtorica iz Ljubljane, se je v preteklih letih slovenski publiki razgalila s svojim celovečernim prvencem Where No Heartbreak Has Gone (2023), ki ga je temeljito preigrala na domačih tleh – tako v intimi kot tudi na večjih odrih. Pesmi z albuma redno krasijo frekvence radijskih postaj, kot sta Val 202 in Radio Študent (singli Mosquito Bite (2023), New Religion (2022)).
Glasbenico je sprejela tudi tujina – v zadnjih letih zaradi študija glasbe deluje na Nizozemskem, toda redno se vrača domov, kjer neguje svojo ustvarjalnost. Dorin razvoj od tako imenovanega spalničnega popa do širše indie rock sfere odmeva vpliv umetnikov, kot so Anna B Savage, Phoebe Bridgers in Jeff Buckley. Prvi plod njene selitve je bil diptih singlov Everything in None Of It (2025). Projekt je bil podprt z vizualnim svetom v obliki dveh videospotov. Dvojni izid je v poletju 2025 podprla s svojo prvo samostojno turnejo v Sloveniji Feel Everything, ki jo je ponesla po znanih odrih Minoritov, Layerjeve hiše, festivala Plavajoči grad, Zorice …
Dora nov material razvija v čim bolj gnetljivo obliko, polno nostalgije po otroštvu, v kombinaciji s samozavestjo prve samostojnosti v svojih dvajsetih. Na nastopih pričara vzdušje refleksije in čutenja v intimnem svetu, ki si ga deli s publiko.
Na Lentu se bo oglasila v tandemu z multiinštrumentalistom, vokalistom in aranžerjem, Danijelom Bogatajem, ki bo Doro spremljal z violino.

Povezava do originalnega članka

Z bobni do sanj
2026-07-03 10:30 - 11:30 | Maribor center / Mestni park Maribor
Z bobni do sanj, a nič kaj sanjavo. Bobnamo s srcem in z glavo!
Z bobni do sanj, a nič kaj sanjavo. Bobnamo s srcem in z glavo!
S širokim repertoarjem raznovrstnih ritmov se na našem odru predstavljajo bobnarji in kitaristi – učenci Sokijeve bobnarske in kitarske šole. Šola deluje pod sloganom »Z bobni do sanj«.
Če imamo sanje, imamo tudi cilj, ki nam omogoča, da si utiramo svojo pot. Bolj ko vadimo, boljši postajamo – to dokazujejo nastopi mladih glasbenikov, ki se urijo v bobnanju in igranju kitare v Sokijevi bobnarski in kitarski šoli.
Program obsega zahtevnejše tolkalske kompozicije, ki vabijo mlade in stare, da se skupaj veselimo življenja.
Predstavil se bo tudi šolski bend Sokijeve šole.

Povezava do originalnega članka

Kaj bom, ko bom velik
2026-07-03 18:30 - 19:00 | Maribor center / Vetrinjski dvor
Kaj želiš postati, ko odrasteš?Alja se znajde pred težko nalogo, a ji na pomoč priskoči prav posebna prijateljica – njena oživela robotka Naia. Skupaj odkrijeta, da je razmišljanje o prihodnosti lahko prava pustolovščina, polna domišljije in zabave.
Gledališka predstava
Alja v šoli dobi domačo nalogo: napisati mora spis o tem, kaj bo, ko bo odrasla. Ali bi bila balerina ali zdravnica ali mogoče kuharica … Zgodi pa se nekaj nenavadnega, nenadoma njena robotka Naia, ki jo je naredila za šolski sejem, oživi in ji pomaga napisati domačo nalogo. Morda pa bo ugotovila, da je ta naloga bolj zabavna, kot se je zdela na prvi pogled.
Predstava traja 30 minut.

Povezava do originalnega članka

Policijski orkester
2026-07-03 19:00 - 20:00 | Maribor center / Mestni park Maribor
Policijski orkester je osrednji protokolarni orkester Republike Slovenije, ustanovljen leta 1948. S svojim razvojem je oblikoval prepoznaven simfonični zvok in združuje vlogo glasbenikov ter policistov, s katero povezuje policijo in javnost ter predstavlja pomemben del slovenske državne kulture.
Kakovost in prepoznavnost Policijskega orkestra sta rasli vse od njegove ustanovitve leta 1948, pravi razcvet pa je orkester doživel v zadnjih desetletjih, vzporedno z rojstvom nove države.
Leta 1994 je slovenska vlada takratni glasbeni sestav imenovala za uradni protokolarni orkester Republike Slovenije, ki se od leta 2001 uradno imenuje Policijski orkester.
Številni dirigenti in umetniški vodje so vzgajali in razvijali orkester, izboljševali njegovo strokovnost ter bogatili njegov glasbeni repertoar. Z njihovo pomočjo je orkester nadgradil svoj umetniški izraz ter izoblikoval pravi simfonični zvok, ki je še danes njegova značilnost in odlika.
Člani orkestra s svojim delom povezujejo policijo in slovenske državljane, s svojim glasbenim in operativnim delom, strokovnostjo, zavzetostjo, predanostjo in zavezanostjo dvojnemu poklicu glasbenika in policista pa so v čast in ponos ne le policiji, temveč tudi slovenski državi.

Povezava do originalnega članka

Veliki Wolynski
2026-07-03 19:00 - 20:00 | Maribor center / Trg Najstarejše trte
Cirkus, humor in 13 glasbil v eni osebi – predstava, ki vas bo nasmejala do solz in pustila trebušne mišice v formi.
Če s fizičnimi podvigi in cirkuškimi vragolijami navdušiš ter do solz nasmejiš celotno občinstvo, ob tem pa igraš še na 13 različnih glasbil, si nedvomno zaslužiš naziv Veliki.
Vsestranski, nekoliko ekscentričen, a neskončno energičen umetnik obljublja, da vas čaka nepozabna zabava, po kateri vas ne bo bolela glava, ampak trebušne mišice.
Trajanje: 45 minut

Povezava do originalnega članka
